Príloha č.2 Technická špecifikácia

Nákup čečiny - Nordmanská jedlička (ABIES NORDMANNIANA)

Čečina - dĺžka v cm 100- 130, šírka pri spodných výhonkoch v cm 150- 200, rozvetvenie, počet bočných výhonkov na dĺžke 100 - 130 cm, min. 5ks výhonkov, dĺžka spodných bočných výhonkov min. v cm 40, dĺžka vrchných bočných výhonkov min v cm 20, hrúbka v mm 0,1 -0,4, dĺžka v mm 15 -300.

Farba tmavozelená s leskom, vôňa korenistá lesná, ihličie husté, silné, neopadavé, na spodnej strane ihličia sú dva biele pásiky (výrazný poznávací znak typu jedličiek), ihličie- zakončenie ihlíc je oblé , slabo vykrojené, je výrazne špirálovito usporiadané, zväzok rovno stojacích konárov, zabezpečených proti znehodnoteniu, balenie max. 20 kg.

Dodaná čečina musí byť najlepšej kvality, čerstvá, dostatočne vlhká, udržiavaná v klimatizovaných priestoroch v teplote max do 6 st. Celzia Dodaná čečina bude podrobená skúške ťahom ruky po halúzke, pričom ihličie nesmie opadávať a musí zostať pevne na drevenej časti halúzky Objednávateľ pred prevzatím Tovaru od Dodávateľa vykoná obhliadku Tovaru rozbalením balenia a skontrolovaním skúškou Ťahom, vôňou a zrakom a váhou.

Objednávateľ vyžaduje výhradne Normandskú jedličku (ABIES NORDMANNIANA).

Interval opakovaných 1 - 3 krát týždenne, podľa potreby Objednávateľa.

Minimálne množstvo plnenia na základe jednotlivej Čiastkovej výzvy Objednávateľa - 300 kg.

Lehota plnenia pre Dodávateľa od doručenia Čiastkovej výzvy na plnenie od Objednávateľa - do 48 hodín.

Vrátane dopravy na miesto plnenia.

Dodávateľ je povinný dodať čečinu až na miesto uloženia, t.j. chladiaci box vzdialený od vchodových dverí 50 metrov.

Dodávateľ je povinný pri odovzdávaní Tovaru tovar prevážiť na vlastnej ciachovanej váhe pred Objednávateľom.